open-index/open-wikipedia-markdown huggingface dataset:
Villar de Cañas

[eta|250ra|Situo de la [Provinco Kvenko en Hispanio]]
**Villar de Cañas** [bijAr dekAnjas] estas municipo de Hispanio, en la Provinco Kvenko, regiono de Kastilio-Manĉo.

## Loĝantoj 
La censita loĝantaro en 2013 estis de 479 loĝantoj kaj la denseco estas de 6,78 loĝ/km².

## Situo 
Villar de Cañas estas situanta en la orienta parto de Kastilio-Manĉo en la komarko aŭ distrikto Kvenka Manĉo en la sudokcidenta parto de la Provinco Kvenko, je altitudo de 820 m; je 68 km el Kvenko, provinca ĉefurbo, kaj je 132 km el Albacete, je 137 km el Madrido, ŝtata ĉefurbo, je 152 km el Toledo, regiona ĉefurbo, je 153 km el Guadalajara kaj je 179 el Ciudad Real. La areo de ties teritorio estas de 70.60 km². La geografiaj koordinatoj estas 39°46′44″N 2°33′58″O.

## Limoj 
Villar de Cañas limas kun la jenaj municipoj (laŭ la horloĝmontrila direkto): Zafra de Záncara-Villares del Saz-Montalbanejo-Alconchel de la Estrella-Villarejo de Fuentes-Montalbo.

## Hidrografio 
Villar de Cañas troviĝas sur la hidrografia baseno de la rivero Guadiana. Ties alfluanto Záncara fluas tra la teritorio de Villar de Cañas el nordo al sudsudokcidento.

## Historio 
Meze de la 20a jarcento la populacio de multaj vilaĝoj de la regiono atingis pinton, kaj ĉe Villar de Cañas super 1,730 loĝantoj, sed poste okazis elmigrado, senloĝigo kaj maljuniĝo de la populacio, kaj ankaŭ ĉe Villar de Cañas kie oni falis al la nunaj 479.

### Radiaktiva rubejo 
La 27-a de januaro de 2010 la konsilantaro aprobis kandidatiĝon por stokejo de radiaktiva rubo. -Almacén Temporal Centralizado-ATC. Tion faris ankaŭ aliaj 10 municipoj en la tuta lando, kaj la Hispana Registaro elektis tiun la 30-a de decembro de 2011. Je 8 km estas La Lageto El Hito, protektita de la reto Natura 2000.

Okazis reagoj kaj favoraj kaj kontraŭaj al la iniciato. Inter kontraŭaj estas de sociaj, politikaj kaj sindikataj organizoj, kaj oni kreis platformon kontraŭ la ATC (atomruba stokejo). Favorantoj rimarkigas investon de 700 milionoj de eŭroj kiuj espereble plibonigus la lokan ekonomion.

## Ekonomio 
Agrikulturo kaj brutobredado tradicie. Servoj kaj loĝejoj.

## Notoj 
## Vidu ankaŭ 
* Municipoj de Provinco Kvenko

Kategorio:Kastilio-Manĉo
Kategorio:Municipoj de Provinco Kvenko
Kategorio:Provinco Kvenko
Waldmannsburg

**Waldmannsburg** estas iama burgo kaj nuna gastejo en la urbo  Neustadt ĉe la Vinstrato, germana federacia lando Rejnlando-Palatinato. Ĝi situas en la centro de la palatinata urbo kaj apartenas al la protektataj kulturmonumentoj de la urbo. 

Kategorio:Kasteloj  en Rejnlando-Palatinato
Scienca Societo Argentina

eta|250ra|
La **Scienca Societo Argentina** (), fondita en 1872, estis la unua klopodo kunordigi la disvolviĝon de scienca laboro en Argentino kaj ĝis la nuntempo restis la gvida scienca akademio de la lando. Laŭstatute ĝi ekde la fondiĝo inkluzivis ĉiujn sciencajn kaj teknologiajn fakojn de sia tempo. Ĝis nun la societo estas centro por la antaŭenigo kaj disvastigo de la plej altkvalitaj sciencaj laboroj en Argentino, kaj mem kreis aliajn sciencajn instituciojn. En ĝia organiza vivo de preskaŭ jarcento kaj duono la societo konsistigas la plej gravan sciencan institucion de Argentino, kaj en ĝi agas la plej gravaj personoj de nacia kaj internacia scienca agado.

Kategorio:Scienco kaj teknologio en Argentino
Kategorio:Naciaj akademioj
10563 Izdubaro

**10563 Izdubaro** estas tre malgranda hela apolona asteroido, malkovrita la  de la usonaj geedzoj geastronomoj Carolyn S. Shoemaker kaj Eugene M. Shoemaker, elde la Observatorio de la Monto Palomar (Kalifornio, Usono).

## Nomo 
Ĝi ricevis la nomon de antikva suna dio *Izhdubar* (aŭ *Izdubar*) de la ĥaldea mitologio. Li mortigis la teruran drakon Tiamat, kiu simbolis la praan ĥaoson kaj kiu estis malamika kontraŭ la dioj kaj homoj. Oni pensas, ke la plenumadoj de Izhdubar reprezentas la paso de Suno tra la dekdu signoj de la zodiako.

## Orbito 
Ĝia orbito estas tre klinata, preskaŭ orta, rilate al tiu de Tero, kun orbita periodo de 1,01 jaroj : tial ĝi regule pasas ĉiujare proksime de Tero dum periodoj de ĉ. 30 jaroj disigita de intervaloj de 70 jaroj. La pasinta epizodo de proksimaj pasoj daŭris de 1983 ĝis 2013, la venonta komencos en 2083 kaj finiĝos en 2013. La datoj de la plej proksima paso revenas en ciklo proksime de unu jarcento.

* La , ĝi pasis al 0,1457 AU (21,797 milionoj da km) de Tero.
* La , ĝi pasos al 0,1449 AU (21,683 milionoj da km) de nia planedo
* La , ĝi pasos al 0,1441 AU (21,564 milionoj da km) de nia planedo.

Ĝi estas ankaŭ venusrenkonta asteroido : la , ĝi pasis al 0,06641 AU (9,935 milionoj da km) de planedo kaj la  ĝi pasos al 0,06524 AU (9,760 milionoj da km) de tiu planedo.

## Notoj kaj referencoj 
## Eksteraj ligiloj 
* 
* 
* 
* 

Kategorio:Apolonaj asteroidoj
Kategorio:Terrenkontaj asteroidoj
Kategorio:Venusrenkontaj asteroidoj
Kategorio:Malkovrita de Carolyn S. Shoemaker
Kategorio:Malkovrita de Eugene M. Shoemaker
Kategorio:Astronomiaj objektoj malkovritaj en 1993
Nullarĝa spaceto

La **nullarĝa spaceto** (angle *zero width space,* mallongigite **ZWSP**) estas stirsigno en la cifereca kompostado por marki vortlimojn per distanco, kiu ĝenerale ne estas videbla. Kvankam ne temas pri spaceto, en Esperanto kaj aliaj lingvoj uziĝas respektive la esprimo “spaceto” kaj ĝiaj tradukoj por la nomo de tiu ĉi stirsigno.

En la elektronika tekstoprilaborado la nullarĝa spaceto ebligas lini-rompon en ĉi-cele taŭgaj pozicioj, kiuj ne estas markataj per (normala) spaceto. La nullarĝa spaceto estas regule uzata en skribsistemoj, kiuj ne principe apartigas vortojn unu de la alia, ekzemple en la taja skribo.

Utila estas la nullarĝa spaceto ankaŭ en mikroblogo, kiel Tvitero, por aldoni n-finaĵon al uzanto-nomo aŭ krado&#8203;vorto sen tio, ke spaceto estu videbla aŭ streketo estu bezonata. Tiel per tiu ĉi signo la baza formo de respektive la uzanto-nomo aŭ kradovorto povas esti konservata. (*Ekzemplo:* Okaze de “#Esperanto&#8203;n“ kun nullarĝa spaceto antaŭ la n-finaĵo konserviĝas la baza formo de la kradovorto &ldquo;#Esperanto“; sen la nullarĝa spaceto la kradovorto “#Esperanton“ signifus la malsaman kradovorton “#Esperanton“.) Analogo validas pri la uzado en kunmetitaj vortoj.

*Kodaĵo de la nullarĝa spaceto:* U+200B (Unicode), responde al &amp;#8203; (HTML).

## Simbolo 
eta|120px|ISO-simbolo por la nullarĝa spaceto
Simbolo por la uzado de klavaroj kaj en priskriboj estas normigita en Amendo 1 (2012) al ISO/IEC 9995-7:2009 *„Information technology – Keyboard layouts for text and office systems – Symbols used to represent functions“*, kiel simbolo 87, kaj krome en IEC 60417 *„Graphical Symbols for use on Equipment“*, kiel simbolo IEC 60417-6177-10.

## Vidu ankaŭ 
* Interpunkcio

## Referencoj 
Kategorio:Interpunkcio
Kategorio:Unikodo
Burgo Winzingen

**Burgo Winzingen** estas ruino de montburgo sur altejo de la Haardt supre de la urboparto Haardt de la urbo Neustadt ĉe la Vinvojo, germana federacia lando Rejnlando-Palatinato.

## Historio 
100px|eta|maldekstra|la burgo sur la antaŭa blazono de la urbokvartalo *Winzingen*

## Referencoj 
Kategorio:Kasteloj en Rejnlando-Palatinato
Kategorio:Burgoruinoj en Germanio
Kategorio:Neustadt ĉe la Vinvojo
(10488) 1985 RS1

**(10488) 1985 RS1** estas asteroido de la asteroida zono, malkovrita la  de la svisa astronomo Paul Wild elde la Observatorio Zimmerwald apud Berno.

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Malkovrita de Paul Wild
Kategorio:Astronomiaj objektoj malkovritaj en 1985
Wolfsburg (Burgo)

**Wolfsburg** estas ruino de montburgo ĉe la okcidenta urboenirejo de Neustadt ĉe la Vinstrato (Rejnlando-Palatinato).

## Geografio 
La burgo situas supre de la urba kvartalo Schöntal sur roksprono de la monto Wolfsberg (Weinbiet) (alteco 270 m s. marnivelo), kiu apartenas al la montoĉeno Haardt ĉ. 130 m super la maldekstra valo de la rivero Speyerbach. De la burgo oni povas vidi ankoraŭ hodiaŭ la iama envala vojo al Lambrecht, kiu ankoraŭ hodiaŭ oni povass trovi sprurojn de la romia setlejo.

## Burga instalaĵo 
Por la longa montosprono, sur kiu la burgo estis konstruita, la ruino longas ĉ 140 m kaj larĝas nur ĉ. 30 m. la longitudda akso montras de nordoriento al sudokcidento.

La burga deklivo estas en tri direktoj relative dekliva. Ĉe la norda flanko oni fosas profundan kolfosaĵo kaj aldonis grandan kirasmuron.

La roka platformo malantaŭ tiu ĉi muro estis iam, kiel la kirasmuraj anguloj kun bosoj ĉirkaŭvolvita kaj portas kvarangula belfrido, kiu hodiaŭ estas komplete detruita. Antaŭ la kirasmuro estis ĉirkaŭfermejon, kiu ĉirkaŭis la kompletan ĉefan burgon kaj la iom pli malalte situantan antaŭburgon. La alirejo al la ĉirkaŭfermejo eblas tra la nordoriente situanta pordegokonstruaĵo,kiu same kiel la vera burga pordego ne plu estas.

La kerna instalaĵo kaj la pli malalte situanta antaŭburgo estas ĉirkaŭita de ringmuso, kiu situas interne. En la burgo dominis apud la kirasmuro la iama burga palasto kun la salonoj por gastoj kaj gardistoj.

## Historio 
eta|Wolfsburg en vintra nebulo

Por la protekto de la vojo de Neustadt al Kaiserslautern kun ĝia palasto la Wolfsburg verŝajne estis konstruita komence de la 13ª jarcento fare de palatingrafo Ludwig dem Kelheimer. La unua mencio aperis en 1255 kiel *Castrum Volfperg* kune kun la urbo *Nova Civitas* (Neustadt). En la burgo loĝis Albrecht von Lichtenstein kiu ricevis ĝin kiel feŭdo de princelektisto Ludwig dem Strengen.

## Hodiaŭa stato 
La burga areo estas hodiaŭ parto de naturprotektejo ĉe Wolfsberg, al kiu apartenas krom la ruino ankaŭ la sudokcidenta deklivo de la monto Wolfsberg..

## Literaturo 
* Alexander Thon:„Wie Schwalben Nester an den Felsen geklebt…“ – Burgen in der Nordpfalz |1a eldono |Verlag Schnell und Steiner.Regensburg.2005 |ISBN=3-7954-1674-4 |paĝoj=162–165

## Referencoj 
Kategorio:Burgoj en Rejnlando-Palatinato
Kategorio:Konstruaĵo en Neustadt ĉe la Vinstrato
burgo Wolfsburg
Kategorio:Kulturmonumento en Neustadt ĉe la vinstrato
Kategorio:Kasteloj en Rejnlando-Palatinato
Puskás

**Puskás** havas plurajn signifojn:
* **Ferenc Puskás**
** **Ferenc Puskás (futbalisto)** (1927-2006)
** **Ferenc Puskás (fizikisto)** (1929-)
** **Ferenc Puskás (P. Hugolin)** (1908-1993)
* **Attila Puskás** 
* **Tivadar Puskás** 
* **Lajos Puskás** 
* **György Puskás (kuracisto)** 
* **Aurél Puskás** 
* **Béla Ditrói Puskás** 
* **Sándor Kolozsvári Puskás**
De Punt

**De Punt** estas vilaĝeto en la nederlanda provinco Drenthe. Ĝi estas parto de la komunumo Tynaarlo, kaj situas 11&nbsp;km sude de Groningen.

De Punt estis la loko de la trajnkapero en 1977.

eta|400px|maldekstra|La antaŭa gastejo De Groninger Punt

eta|maldekstra|Situo de Tynaarlo
eta|maldekstra|Situo de De Punt en Tynaarlo

Kategorio:Vilaĝoj de Nederlando
Kategorio:Loĝlokoj en Drento
10493 Pulliah

'*10493 *Pulliah'''* estas tre malgranda sed eksterordinare hela asteroido de la asteroida zono, proksima de la orbita resonanco 6:11 kun Marso.

## Malkovro 
Ĝi estis malkovrita la  de la belga astronomo Henri Debehogne elde la Observatorio La Silla en Ĉilio.

## Nomo 
Ĝi estis nomita en memoro de *Linda* (naskiĝinta *Robins*) *Pulliah'' (1956 – 2022) kiu laboris kiel flegistino kaj volontula popularigistino ĉe la Centro de Sudbury de la RASC. Ŝi kreis senton de miro sub la stelplena ĉielo de la parkoj en la nordo de Ontario por ĉiuj aĝoj kaj bonegis por klarigi malsimplan sciencon per analogio kaj engaĝantaj aktivoj. Ŝi inspiris siajn lokalajn kaj naciajn kolegojn por promocii astronomion

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1986
10494 Jenniferwest

'*10494 *Jenniferwest'''* estas tre malgranda, hela asteroido de la asteroida zono,
proksima de la orbita resonanco 1:2 kun Marso.

## Malkovro 
Ĝi estis malkovrita la  de la belga astronomo Henri Debehogne elde la Observatorio La Silla en Ĉilio.

## Nomo 
Ĝia nomo honoras *Jennifer West*, kiu ricevis sian Ph.D. pri Astronomio de la Universitato de Manitobo en Vinipego kaj aniĝis al la Instituto Dunlap ĉe la Universitato de Toronto en 2016. Ŝi ricevis la Premion de Defendisto de la Malluma Ĉielo de la Internacia Malluma-Ĉielo Asocio en 2011 kaj la Premion *Ken Chilton'' de la RASC en 2010 pro sia kontribuo al la astronomia eduko kaj popularigo.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1986
Rudolf Baumbach

[eta|Baumbach-monumento antaŭ la [Ĉasdomo Gabelbach.]]
eta|Kanto de Baumbach sur komerca reklampoŝtkarto.
**Rudolf BAUMBACH** (naskiĝinta la 28-an de septembro 1840 en Kranichfeld, mortinta la 21-an de septembro 1905 en Meiningen) estis sukcesega germana verkisto. Li estis reprezentanto de Butzenscheibenlyrik. Lernantis li ĉe Gymnasium Bernhardinum en Meiningen.

## Vivo 
Baumbach pasigis siajn junajn jarojn en Meiningen kaj studis de 1860-64 naturajn sciencojn en Leipzig, Würzburg kaj Heidelberg. En la 1864-a jaro li doktoriĝis. Post kiam li rezignis pri la ideo habilitiĝi li fariĝis instruisto en Graz kaj Brno kaj iĝis en 1868 privata edukisto en la domo Afenduli en Gorizia. Kun tiu familio li transloĝiĝis Trieston kie li ekde 1881 vivis kiel liberprofesia verkisto.

Reveninte en 1885 al Meiningen li ricevis en 1888 la honoran titolon de Kortega konstilisto.

## Verkista kariero 
En Triesto amikoj persvadis lin je la eldonado de "Enzian", organo de emuloj de la Alpoj. Tiel komenciĝis lia verkista kariero. La unua granda sukceso iĝis *Zlatorog*, versa epopeo pri legendo el la slovenaj Alpoj. Dum la 1980-aj jaroj li estis - kun Joseph Victor von Scheffel kaj Julius Wolff - la plej populara germana poeto. Kelkaj liaj kantoj ĝis hodiaŭ kantatas. La skolo de Scheffel ebligis al li ekflorigi sian supraĵan sed plaĉan talenton: stilon freŝan kaj studentan kaj la arton fari facile memoreblajn versojn. En la literatura historio tia stilo nomatas Butzenscheibenlyrik.

## Verkoj 
### Versepopeoj 
* *Zlatorog* (1876)
* *Frau Holde* (1880)
* *Horand und Hilde* (1881)
* *Der Pathe des Todes* (1884)
* *Kaiser Max und seine Jäger* (1888)

### Romanoj, rakontoj, fabeloj 
* *Trug-Gold* (1878; gazete publikigite jam en 1876 sub la titolo *Die Goldmacher*)
* *Trug-Gold : Erzählung aus dem siebzehnten Jahrhundert*. Goldschmidt, Berlin 1887 Surreta eldono.
* *Sommermärchen* (1881)
* *Abenteuer und Schwänke* (1883)
* *Erzählungen und Märchen* (1885)
* *Es war einmal* (1889)
* *Neue Märchen* (1892)
* *Aus der Jugendzeit* (1893; kvar noveloj el la 1870-aj jaroj)

### Kantoj 
* *Der Wagen rollt* (1879) (poemo), poste (1922) muzikigita fare de Heinz Höhne kiel *Hoch auf dem gelben Wagen*
* *Schwört bei dieser blanken Wehre* (1879)

### Antologioj kantaj kaj poemaj 
* *Lieder eines fahrenden Gesellen* (1878)
* *Spielmannslieder* (1881)
* *Mein Frühjahr* (1882)
* *Von der Landstraße* (1882)

## Vidu ankaŭ 
* Baumbach-domo (Kranichfeld)
* Baumbach-domo (Meiningen)

## Literaturo 
* Harald Lönnecker: *Schrieb ein Corpsstudent das Burschenschafterlied?* En: *Einst und Jetzt* Jahrbuch des Vereins für corpsstudentische Geschichtsforschung, volumo 51 (2006), p. 129-146

## Eksteraj ligiloj 
* Biografio ĉe NDB.
* Verkoj surrete, kun eta biografio.
* Hejmpaĝo de la Baumbach-muzeo en Meiningen. 

Kategorio:Germanaj verkistoj
Kategorio:Germanaj poetoj
10503 Johnmarks

'*10503 *Johnmarks'''* estas tre malgranda, hela asteroido de la asteroida zono, malkovrita la 27-an de septembro 1987 de la belga astronomo Henri Debehogne elde la Observatorio La Silla en Ĉilio.

Ĝi estas proksima de la orbita resonanco 4:7 kun Marso.

## Nomo 
Ĝia nomo honoras John D. Marks, fondinton de la internacia ne-profitcela organizaĵo *Search for Common Ground'' (SFCG) in 1982, ties prezidenton ĝis 2014 kaj de tiam ĉefan konsilanton. SFCG dediĉas sin al serĉo de pacemaj solvoj de konfliktoj per interŝanĝaj vizitoj kaj aliaj interagoj homo-al-homo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1987
10505 Johnnycash

'*10505 *Johnnycash''''' estas malgranda, meze hela asteroido de la asteroida zono, malkovrita la  de la belga astronomo Henri Debehogne elde la Observatorio La Silla en Ĉilio.

Ĝi estas proksima de la orbita resonanco 9:4 kun Jupitero.

## Nomo 
Ĝi estis nomita en memoro de la emblema usona kontrea muzikisto J. R. “Johnny” Cash (1932–2003), « La Viro en Nigro ». Multenombraj el liaj plej famaj verkoj emfazis la luktojn en la ĉiutaga vivo kaj la temojn de la socia justeco : per sia muziko, li fariĝis la voĉo de la subprematoj kaj malriĉuloj en la moderna socio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1988
Cañada Juncosa

[eta|250px|Situo de la [Provinco Kvenko en Hispanio]]
**Cañada Juncosa** [kanjAda ĥunkOsa] (Junka Gregovojo) estas municipo de Hispanio, en la Provinco Kvenko, regiono de Kastilio-Manĉo.

## Loĝantoj 
La loĝanto nomiĝas *cañaejo* [kanjaEĥo]. La censita loĝantaro en 2013 estis de 286 loĝantoj kaj la denseco estas de 6,69 loĝ/km².

## Situo 
Cañada Juncosa estas situanta en la orienta parto de Kastilio-Manĉo en la komarko aŭ distrikto Kvenka Manĉo en la sudokcidenta parto de la Provinco Kvenko, je altitudo de 978 m; je 82 km el Kvenko, provinca ĉefurbo. La areo de ties teritorio estas de 42.72 km². La geografiaj koordinatoj estas 39°33′0″N 2°15′4″O.

Cañada Juncosa troviĝas je ĉirkaŭ 8 km el Honrubia. Ĝi estas ankaŭ proksime de la Aŭtoŝoseo de Levante, ĉe la vojkruciĝo Madrido/Levante/Andaluzio, je nur du veturhoroj el strandoj de Alikanto.

## Historio 
Meze de la 20a jarcento la populacio de multaj vilaĝoj de la regiono atingis pinton, kaj ankaŭ ĉe Cañada Juncosa, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Cañada Juncosa kie oni falis al la nunaj 286.

## Ekonomio 
Agrikulturo kaj brutobredado tradicie. Servoj kaj loĝejoj.

## Notoj 
## Vidu ankaŭ 
* Municipoj de Provinco Kvenko

## Eksteraj ligiloj 
* En la retejo de la *Diputación de Cuenca*
* En turismo Castilla la Mancha
* http://hincossayd.blogspot.com Revuo de Cañada Juncosa

Kategorio:Kastilio-Manĉo
Kategorio:Municipoj de Provinco Kvenko
Kategorio:Provinco Kvenko
10513 Mackie

'*10513 *Mackie'''* estas malgranda, ne tre hela asteroido de la ekstera asteroida zono, malkovrita la  de la belga astronomo Henri Debehogne elde la Observatorio La Silla en Ĉilio.

Ĝi estas proksima de la orbita resonanco 2:1 kun Jupitero.

## Nomo 
Ĝia nomo honoras la  *Guy Thomas Mackie'' de Brita Kolumbio (Kanado), kiu servis tri jarojn kiel prezidento de la Centro de Okanagan de la RASC. Mackie ankaù ekigis programon de ludono de teleskopoj de la Centro de Okanagan, fariĝis direktoro de la kluba observatorio en 2009, laboris en la organizanta komitato de la Stela Festo de Monto Kobau kaj gajnis la Premion de Servo al la RASC en 2010.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1989
Museion (Bolzano)

eta|La *Museion* vidita de la flanko de rivero Talfer/Talvera
eta|La konstruaĵo kun la ponto super la rivero
La ***Museion*** (greke μουσείον, *templo de muzoj, muzeo*) estas la muzeo pri moderna kaj nuntempa arto en Bolzano, Sudtirolo, Italio.

La Museion estis fondita en 1985 kaj nun jam posedas konsiderindan kolekton de artaĵoj. Ek de aŭgusto 2006 la institucio estas gvidata de aparta fondaĵo, al kiu partoprenas la administracio de la provinco Sudtirolo kaj la privata asocio Museion. Nuntempe (2014) la prezidento de la fondaĵo estas Marion Piffer Damiani.

Ek de majo 2008 la *Museion* troviĝas en nova konstruaĵo en la centro de la urbo Bolzano proksime al rivero Talfer/Talvera. La konstruaĵo estis planita de arkitekta oficejo *Krüger, Schuberth, Vandreike* (KSV) el Berlino.

## Historio 
En 1985 privata asocio fondis muzeon de moderna arto kiu havis la sidejon en la eksa malnova malsanulejo de la urbo. Komence la ĉefa celo de la institucio estis la diskonigo kaj dokumentado de la arto el la areo de tiama Tirolo ek de 1900.

Ekde la 1990-aj jaroj la muzeo malfermiĝis pli kaj pli al internacia nuntempa arto. Pro la geografia pozicio de Bolzano inter la germana kaj la itala kultura areo, artaĵoj el tiuj areoj ĝuas apartan prikonsideron.

En 1991 oni intencis esprimi la internacian karakteron de la muzeo ankaŭ per la nova nomo *Museion*

## La nova konstruaĵo 
La nova sidejo de la muzeo estis konstruita laŭ la projekto de la germana arkitekta oficejo *Krüger, Schuberth, Vandreike* (KSV) kiu venkis internacian planadkonkurson.

La konstruaĵo estas 54 metrojn longa kvadro, alta 25 metrojn kaj larĝa 23 metrojn. La travideblaj frontfasadojo estas montrofenestroj al la urbo kaj al la ĉirkaŭaĵo. Esence estas ankaŭ la du pontoj tra la rivero Talfer/Talvera (nur por biciklistoj kaj piedirantoj) kiu ligas la *Museion* kaj la malnova urbo al la nova urboparto.

## Ekspozicioj 
La ekspozicioj en la *Museion* estas daŭre ŝanĝitaj. Ek de la malfermo de la nova sidejo jam okazis pli ol 20 ekspozicioj, prezentintaj verkojn de nuntempaj artistoj el la tuta mondo.
En la retpaĝaro de *Museion* troveblas aktuala programo.

## Eksteraj ligiloj 
* Retpaĝaro de la *Museion* en la itala, germana, kaj angla

Kategorio:Muzeoj en Italio
Kategorio:Bolzano-Bozen
10514 Harlow

'*10514 *Harlow'''* estas malgranda, malhela asteroido de la asteroida zono, malkovrita la  de la belga astronomo Henri Debehogne elde la Observatorio La Silla en Ĉilio.

Ĝi estas en orbita resonanco 8:3 kun Jupitero.

## Nomo 
Ĝi estis nomita en memoro de la kanada amatora astronomo scienca popularigo *Scott Harlow'' (1963 – 2020) de Brita Kolumbio, kiu aniĝis al la Centro de Sunbrila Bordo de la RASK en 2011, servis kiel bibliotekisto de la klubo kaj en la direktora teamo, kaj laboris al multenombraj klubaj kunvenoj kaj popularigaj eventoj. Li estis precipe aktiva kiel volontulo ĉe la kluba observatorio kaj kunordigis la donacojn de teleskopoj al la klubo.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1989
10521 Jeremyhansen

'*10521 *Jeremyhansen'''* estas asteroido de la asteroida zono, en orbita resonanco 1:3 kun Marso, malkovrita la 14-an de septembro 1990 de la belga astronomo Henri Debehogne elde la Observatorio La Silla en Ĉilio.

## Nomo 
Ĝia nomo honoras Jeremy Roger Hansen, kiu fariĝis kanada kosmonaŭto en 2009, li gajnis sian pilotan permesilon je la aĝo de 17 jaroj ĉe la Reĝa Armea Kolegio de Kingston. Li faris eksploron pri larĝkampa vida satelita sekvo. La kosmonaŭta trejno gvidis lin en la altan Arkton por studi geologion, kaj al la oceana fundo en la loĝejon *Aquarius''

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1990
La Hinojosa

[eta|dekstra|250px|Situo de la [Provinco Kvenko en Hispanio]]
**La Hinojosa** [lainoĥOsa] (fenkolejo) estas municipo de Hispanio, en la Provinco Kvenko, regiono de Kastilio-Manĉo.

## Loĝantoj 
La loĝanto nomiĝas *hinojosero* [inoxosEro]. La censita loĝantaro en 2013 estis de 230 loĝantoj kaj la denseco estas de 5,46 loĝ/km².

## Situo 
La Hinojosa estas situanta en la orienta parto de Kastilio-Manĉo en la komarko aŭ distrikto Kvenka Manĉo en la centra sudokcidenta parto de la Provinco Kvenko, je altitudo de 900 m; je 60 km el Kvenko, provinca ĉefurbo, je 200 km el Valencio kaj je 150 km el Madrido, ŝtata ĉefurbo. La areo de ties teritorio estas de 42.11 km². La geografiaj koordinatoj estas 39°43′42″N 2°24′54″O.

## Geografio 
La areo estas parto de la basenoj de la riveroj Guadiana kaj Júcar.

### Flaŭro kaj faŭno 
Apenaŭ estas arbaro aŭ makiso, nur kelkaj arbustoj kiaj timiano aŭ rosmareno, kaj kompreneble fenkolo, kiu nomigas la vilaĝon. Estas vulpoj, kaj ĉasspecioj kiaj kuniklo, leporo, perdriko, koturno, palumbo kaj turtoj. La koturno migras fine de somero kaj alvenas printempe por setliĝi en humidaj areoj. Estas ankaŭ aliaj birdospecioj kiaj kardeloj, paseroj, hupupoj, hirundoj, apusoj, pigoj, korvoj. Kaj rabobirdoj kiaj la noktuo, la turstrigo, la nizo kaj agloj.

## Historio 
Oni trovis restojn eĉ el antaŭromia epoko.

Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe La Hinojosa, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe La Hinojosa kie oni falis al la nunaj 230.

## Ekonomio 
Agrikulturo (cerealoj, vitoj kaj olivarboj) kaj brutobredado (ŝafoj) tradicie. Servoj (malmulte) kaj loĝejoj.

## Notoj 
* P. Bueno kaj R. Balbín, "Prehistoria reciente en Cuenca: los grabados postpaleolíticos de La Hinojosa y Cervera del Llano".

## Vidu ankaŭ 
* Municipoj de Provinco Kvenko

## Eksteraj ligiloj 
* Persona retejo pri La Hinojosa 

Kategorio:Kastilio-Manĉo
Kategorio:Municipoj de Provinco Kvenko
Kategorio:Provinco Kvenko
Almendros

[eta|dekstra|250px|Situo de la [Provinco Kvenko en Hispanio]]
**Almendros** (Migdalarboj) estas municipo de Hispanio, en la Provinco Kvenko, regiono de Kastilio-Manĉo.

## Loĝantoj 
La loĝanto nomiĝas *Almendruquero*. La censita loĝantaro en 2013 estis de 275 loĝantoj kaj la denseco estas de 4,37 loĝ/km².

## Situo 
Almendros estas situanta en la orienta parto de Kastilio-Manĉo en la komarko aŭ distrikto Kvenka Manĉo en la okcidenta parto de la Provinco Kvenko, je altitudo de 890 m; je 83 km el Kvenko, provinca ĉefurbo. La areo de ties teritorio estas de 62.9 km². La geografiaj koordinatoj estas 39°55′14″N 2°53′6″O.

Almendros troviĝas je malpli ol 4 km el Villarrubio kaj Tribaldos kaj je malpli ol 7 el Uclés kaj Torrubia del Campo. Saelices, kun la romiaj ruinoj de Segóbriga, estas je 7 km.

## Historio 
Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Almendros, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Almendros kie oni falis al la nunaj 275.

Ekde la Hispana transiro al la demokratio la urbestro estis de dekstraj partioj, nome Carlos Peña el 1981 al 1995 (3 fojojn kaj duono) kaj Acisclo Jiménez Rodríguez (PP) el 1995 ĝis nun (kvinfoje).

## Ekonomio 
Agrikulturo kaj brutobredado tradicie. Servoj kaj loĝejoj.

## Notoj 
## Vidu ankaŭ 
* Municipoj de Provinco Kvenko

## Eksteraj ligiloj 
* Retejo pri Almendros 
* En turismo de Castilla la Mancha

Kategorio:Kastilio-Manĉo
Kategorio:Municipoj de Provinco Kvenko
Kategorio:Provinco Kvenko
Villarrubio

[eta|250ra|Situo de la [Provinco Kvenko en Hispanio]]
[eta|Loko de la kilometro 95 de la Nacia Ŝoseo III en 1973 ĉe Villarrubio kie suferis akcidenton la fama hispana kantisto [Nino Bravo.]]
**Villarrubio** [bijarUbjo] estas municipo de Hispanio, en la Provinco Kvenko, regiono Kastilio-Manĉo.

## Loĝantoj 
La loĝanto nomiĝas *Villarrubiero*. La censita loĝantaro en 2013 estis de 235 loĝantoj kaj la denseco estas de 8,3 loĝ/km².

## Situo 
Villarrubio estas situanta en la orienta parto de Kastilio-Manĉo en la komarko aŭ distrikto Kvenka Manĉo en la okcidenta parto de la Provinco Kvenko, je altitudo de 823 m. La areo de ties teritorio estas de 28.30 km². La geografiaj koordinatoj estas 39°56′45″N 2°53′40″O.

## Historio 
Meze de la 20a jarcento la loĝantaro de multaj vilaĝoj de la regiono atingis pinton, kaj ankaŭ ĉe Villarrubio, sed poste okazis elmigrado, senloĝigo kaj maljuniĝo de la loĝantaro, kaj ankaŭ ĉe Villarrubio kie oni falis al la nunaj 235.

La fama hispana kantisto Nino Bravo suferis akcidenton sur ŝoseo en la municipa teritorio de tiu vilaĝo la 16an de aprilo de 1973, kaj kvankam li estis unue kuracita en Tarancón je 13 km kaj poste translokigita al Madrido, li mortiĝis survoje. La vilaĝo famiĝis en la tuta Hispanio pro tiu tragedio.

### Demografio 
## Ekonomio 
Agrikulturo kaj brutobredado tradicie, du fabrikoj. Servoj (restoracioj kaj kelkaj atelieroj) kaj loĝejoj.

## Notoj 
## Vidu ankaŭ 
* Municipoj de Provinco Kvenko

Kategorio:Kastilio-Manĉo
Kategorio:Municipoj de Provinco Kvenko
Kategorio:Provinco Kvenko
György Várallyay

**György Várallyay** [djordj vArajai], laŭ hungarlingve kutima nomordo **Várallyay György** estas hungara agronomo, agrogeologo, profesoro, membro (korespondanta en 1993, ordinara en 1998) de Hungara Scienca Akademio.

György Várallyay http://mta.hu/koztestuleti_tagok?PersonId=19558 naskiĝis la  1935 en Debrecen.

## Biografio 
György Várallyay frekventis altlernejon en Gödöllő inter 1952-1957. Post la diplomo li eklaboris en agrara instituto en Mosonmagyaróvár. En 1960 li ŝanĝis laborlokon al ĉefurba instituto, kie post jaroj li estis jam direktoro. En 1968 li akiris doktoriĝis en la universitato, post jardeko li iĝis Honora Doktoro pri Scienco. En 1977 li instruis en Kairo. Li iĝis titulara profesoro en 1983 en Gödöllő jam en la universitato, krome li instruis en universitatoj de Budapeŝto kaj Debrecen. Inter 1992-2005 li estis katedrestro, poste li pensiuliĝis. Li okupiĝis precipe pri grundoj. Li ricevis 3 premiojn inter 1997-2004.

## Elektitaj publikaĵoj 
* *A dunavölgyi talajok sófelhalmozódási folyamatai* (1967)
* *Háromfázisú talajrétegekben végbemenő vízmozgás tanulmányozása* (1974)
* *Soil Degradation Processes and Their Control in Hungary* (1989)
* *A talaj vízgazdálkodásának és a környezet* (1993)
* *A mezőgazdasági vízgazdálkodás talajtani alapjai* (2003)

## Fontoj 
* hungarlingva biografio kun foto
* hungarlingva biografio

Kategorio:Hungaraj agronomoj
Kategorio:Hungaraj agrogeologoj
Kategorio:Hungaraj profesoroj
Kategorio:Hungaraj akademianoj
Zlatorog

eta|Komerca afiŝo de 1920. **Zlatorog** (tradukite: *Orkornulo*) estas legenda figuro el la slovenaj Alpoj.

## Legendo 
Originas la legendo pri sovaĝa blanka virĉamo el la regiono de Triglav. Li havis kornojn el oro kaj ĝardenon alte situantan, proksime de la montopinto. Lia tasko estis gardi trezoron kaŝitan. Kiam monavida ĉasisto intencis havigi al si la trezoron, li ŝteliras al la virĉamo kaj mortpafis la beston. El la sango kreskis tuj mirakla floro redonanta vivon al Zlatorog. Koleriĝante Zlatorog mortigis la krimulon, detruis la ĝardenon kaj foriris. Poste neniu plu vidis la beston.

## Artista prilaboro 
Tiun legendon servigis Rudolf Baumbach kiel fundamenton de la konata versepopeo *Zlatorog* (1877). La poetistino Camilla Lucerna prenis tiun verkon por fari el ĝi opereton, por kiu ŝia frato Eduard Lucerna komponis la muzikon.

La unua filmo de normala longeco en la slovena (1931 fare de Janko Ravnik) portis la titolon: *En la reĝolando de la Ora Kornulo*. Influa bulgara literatura gazeto de la 1920-aj jaroj nomis sin *Zlatorog*. Krome la virĉamo troviĝas sur la emblemo de la ŝatata slovena biermarko Laško Pivo.

## Literaturo 
* D. Kunaver (1991). Slovenska dežela v pripovedki in podobi. Ljubljana: Mladinska knjiga.
* J. Mahnič in M. Glavan (1995). V svetu rože mogote. Ljubljana: Cankarjeva založba.
* D. Kunaver(2003). Zlatorog (Zbirka Slovenski kraji v ljudski pripovedi). Ljubljana: Samozaložba.
* R. Dapit kaj M. Kropej (2004). Zlatorogovi čudežni vrtovi *Slovenske pripovedi o zmajih, belih gamsih, zlatih pticah in drugih bajnih živalih*. Radovljica: Didakta.
* A. Aškerc (2004). Zlatorog. Ljubljana: Imprimo.

## Eksteraj ligiloj 
* http://glavca.blog.siol.net/2007/11/25/za-koga-rozica-cveti/ 
* http://www.gea-on.net/clanek.asp?ID=825 
* https://web.archive.org/web/20081002110151/http://www.geocities.com/cerjakmojca/zlatorog.html
* https://web.archive.org/web/20040317205931/http://homepage.mac.com/mojcacerjak/slikanice/PhotoAlbum52.html
* http://www.sanje.si/knjigarna/zlatorog.html 
* http://sl.wikipedia.org/wiki/Dolina_Triglavskih_jezer
* http://www2.arnes.si/~osljpreserje/comenius.doc
* http://www.lokavec.si/pdf/lokavec_in_cas_2002.pdf 
* https://web.archive.org/web/20060811225802/http://www.luin.se/beseda/201-7.pdf

Kategorio:Legendoj
Kategorio:Historio de Slovenio
Kategorio:Montaroj en Slovenio
Kategorio:Mitaj kaprenoj
Béla Várdy

**Béla Várdy** [vArdi], laŭ hungarlingve kutima nomordo **Várdy Béla** estas hungara-usona historiisto, profesoro, membro (ekstera en 2010) de Hungara Scienca Akademio. Lia uzata nomo en Usono estas **Steven Béla Várdy**.

Béla Várdy http://www.napkut.hu/naput_2005/2005_10/100.htm  naskiĝis la  1935 en Bercel, li mortis la  2018.

## Biografio 
Plena familio de Béla Várdy migris al Nazia Germanio, baldaŭe al Usono pro la alvenanta Ruĝa Armeo. Li frekventis universitaton en Usono. Ekde 1964 li instruas en universitato en Pittsburgh, kie li ricevis la instruan rangon distingita profesoro en 1998. Post jaroj li esploris kaj instruis en Ameriko kaj Eŭropo (ankaŭ en Hungario). En 1990 li instruis en universitata ŝipo, kiu travojaĝis la mondon. Li havas edzinon kun kiu li ofte kune verkas la artikolojn. Li okupiĝis precipe pri la hungareco en Usono, gulago, etnika purigado. Li estas unu el la motoroj de la hungara etniko en Pensilvanio. Li ricevis precipe hungarajn premiojn.

## Elektitaj publikaĵoj 
* *Historical Dictionary of Hungary* (1997)
* *Újvilági küzdelmek: Az amerikai magyarság és az óhaza* (2005)
* *Hungarian Americans in the Current of History* (2010)

## Fontoj 
* hungarlingva biografio kun foto 
* hungarlingva biografio

Kategorio:Hungaraj historiistoj
Kategorio:Usonaj historiistoj
Kategorio:Hungaraj akademianoj
Friedrich Wilhelm von Jagow

**Friedrich Wilhelm von JAGOW** (naskiĝinta la 8-an de septembro 1771 en Wolfshagen, mortinta la 2-an de decembro 1857 en Berlino) estis prusa oficiro, regimentestro kaj kapitulano de la katedralo de Brandenburg.

## Soldata kariero 
Li ege engaĝiĝis en la militiro de 1807 kaj ricevis prizorgota (en 1809, en la rango de majoro) la gvardian regimenton. En 1813 li iĝis brigadokomandanto de la Dua malsupra silezia brigado kaj gvidis ĝin ĉe Lützen kaj Bautzen. Nomumite baldaŭ subkolonelo kaj kolonelo, oni ŝargis al li - sen la ĉeesto de generalo Dobschütz - la komandon pri la blokada korpuso de Erfurto. Tie li iĝis generalmajoro kaj gvidis en januaro de 1814 kelkajn regimentojn de la Brandenburgia sindefenda batalgrupo al Franclando: tie li komandis en 1815 la 3-an brigadon apud Ligny kaj Belle-Alliance. Li estis la unua komandanto de la moderna Marteno-kazerno erfurta.

Post la milito li ekestris la division de Erfurto, fariĝis en 1817 generalleŭtenanto kaj ricevis post la morto de feldmarŝalo von Kleist la superan komandopovon en la prusa provinco Saksio; tamen li retiriĝis en 1836.

## Honorigoj 
Li nomumitis honora civitano de Erfurto.

## Literaturo 
* Hermann Hengst: *Die Ritter des Scharzen Adlerordens.* Alexander Duncker, Berlin 1901, p. 166.
* Gustaf Lehmann: *Die Ritter des Ordens pour le mérite.* Band 2, Mittler, Berlin 1913, p. 351–352.
* Detlef Wenzlik: *Waterloo III Der Feldzug von 1815 - Die Generäle.* VRZ Verlag, Hamburg 2008, p. 29–30.

## Eksteraj ligiloj 
Portreto.

Kategorio:Homoj rilataj al Erfurto
Kategorio:Generaloj
Robert Lucius von Ballhausen

**Robert Lucius von BALLHAUSEN** (naskiĝinta la 20-a de decembro 1835 en Erfurto, mortinta la 10-a de septembro 1914 en Ballhausen) estis germana politikisto kaj kuracisto.eta|La altebenaĵo *Lucius-Höhe* apud Schmalkalden.
## Vivo armekuracista 
Post la frekvento de la erfurta Konsilantargimnazio li studis medicinon de 1854–58 kaj kultivadis poste sur liaj proksime de Erfurto situantaj bienoj Kleinballhausen, Großballhausen kaj Stödten. En 1860 li partoprenis la militiron kontraŭ Maroko, en 1860-62 la prusan ekspedicion al Eosta Azio (kiel legatara kuracisto) kaj la kampanjojn de 1864, 1866 kaj 1870 (kiel kavaleria oficiro). En 1888 li estis nobeligita sub la nomo *von Ballhausen*.

## Kariero politikista 
De 1870-81 li estis deputito ĉe Reichstag kaj de 1870-93 ĉe la Dua ĉambro de la Prusa Landa Parlamento. Li iĝis gvidanto de la liberalkonservativa partio kaj amikiĝis kun Otto von Bismarck. Ofte li peris inter tiu facile koleriĝanta politikisto kaj la enparlamentaj partioj. En februaro 1879 li iĝis la dua vicprezidanto de Reichstag, de julio 1879 ĝis 1890 ministro pri agrikulturo. En 1895 li membriĝis al la Unua ĉambro de la Prusa Landa Parlamento.

## Honorigoj 
En 1889 li iĝis honora civitano de Erfurto. Krome portas lian nomon altebenaĵo proksime de Schmalkalden.

## Literatur 
* Hellmuth Lucius von Stoedten (eld.): *Bismarck-Erinnerungen des Staatsministers Freiherrn Lucius von Ballhausen*. Cotta, Stuttgart und Berlin 1920.
* Siegfried Hübschmann: *Robert Lucius Freiherr von Ballhausen.* Mitteldeutsche Lebensbilder, 2. Bd.: *Lebensbilder des 19. Jahrhunderts.* Magdeburg 1927, p.&nbsp;407–424.
* *Die Mitglieder der Vandalia zu Heidelberg nach dem Stande vom 29. September 1935.* [Berlin 1936]

## Eksteraj ligiloj 
* Biografio sur la parlamenta retpaĝaro.
* 

Kategorio:Homoj rilataj al Erfurto
Kategorio:Kuracistoj de la 19-a jarcento
Kategorio:Germanaj politikistoj
Kategorio:Germanaj ministroj
István Varga (ekonomikisto)

**István Varga** [iŝtvAn], laŭ hungarlingve kutima nomordo **Varga István** (naskiĝis la  1897 en Budapeŝto, mortis la  1962 samloke http://www.viszki.sulinet.hu/dokumentumok/vargaeletrajz.pdf ) estis hungara ekonomikisto, profesoro, membro (korespondanta en 1945, direktora en 1946) de Hungara Scienca Akademio.

## Biografio 
István Varga interrompis la lernadon pro la 1-a mondmilito. Li vundiĝis en 1917, poste li jam ne batalis. Li finis la lernadon en gimnazio, poste li frekventis 2 universitatojn en Budapeŝto. Li doktoriĝis en 1920. Post la diplomo li parte laboris en banko, parte li instruis en la universitato, fine li plulernis en Berlino, Londono kaj Pittsburgh. En 1927 li establis ekonomian instituton, kie li okupiĝis kun statistikoj kun Ákos Navratil. En 1933 li estis nomata privata profesoro, en 1940 publika eksterordinara profesoro en Universitato de Budapeŝto. En 1944 Gestapo arestis lin. En 1949 la instituto neniiĝis fare de la ŝtato, samtempe li ne rajtis instrui. En 1950 li pensiuliĝis, sed post la hungara revolucio de 1956 li denove instruis en Universitato Corvinus de Budapeŝto, baldaŭe eĉ eksterlande.

## Elektitaj publikaĵoj 
* *The National Income of Hungary 1244 – 1925 and 1936 – 37* (1938)
* *Der Unternehmungsgewinn* (1957)
* *A reklám* (1960)
* *Az újabb magyar pénztörténet és egyes elméleti tanulságai* (1964)

## Memorigiloj 
* komerca mezlernejo portas la nomon "Varga István"

## Fontoj 
* hungarlingva biografio (la teksto estas legebla maldekstre post klako al litero V kaj serĉante ĝin el la aboco-listo)
* hungarlingva biografio 

Kategorio:Hungaraj ekonomikistoj
Kategorio:Hungaraj statistikistoj
Kategorio:Hungaraj profesoroj
Kategorio:Hungaraj akademianoj
Kategorio:Budapeŝtanoj
János Varga (arkivisto)

**János Varga** [jAnoŝ], laŭ hungarlingve kutima nomordo **Varga János** estis hungara arkivisto, historiisto, politikisto, profesoro, membro (korespondanta en 1990, ordinara en 1998) de Hungara Scienca Akademio.

János Varga http://www.matud.iif.hu/08dec/15.htm  naskiĝis la  1927 en Sótony. Li mortis la  2008 en Budapeŝto.

## Biografio 
János Varga frekventis universitaton en Budapeŝto inter 1947-1951, poste li ekinstruis en Universitato Eötvös Loránd kiel vicprofesoro. En 1955 li akiris PhD, samtempe li estis elektita vicdekano. Li partoprenis en hungara revolucio de 1956, tial poste li estis forigita, tamen li rajtis labori en historia instituto. Ekde 1968 li laboris kiel arkivisto, en 1978 li estis ĉefdirektoro de la tutlanda arkivejo. Li estis nomita ankaŭ titulara profesoro. Li doktoriĝis jam en 1972 antaŭ la akademio. Li politikadis en la parlamento inter 1990-1994. Li okupiĝis ekzemple pri la servutuloj. Li ricevis 6 premiojn inter 1965-2005.

## Elektitaj publikaĵoj 
**Népfelkelő és gerillaharcok Jellasics ellen 1848 őszén* (1953)
**A jobbágyi földbirtoklás típusai és problémái 1767–1849* (1967)
**A jobbágyfelszabadítás kivívása 1848-ban* (1971)
**Középszinten a történelemben – Frideczky Lajos memoárjai* (1988)
**A Hungarian Quo Vadis?* (1993)
**Forrástanulmány az Árpád-kori társadalom történetéhez* (2008)

## Fontoj 
* hungarlingva biografio kun foto 
* [hungarlingva biografio](https://hu.wikipedia.org/wiki/Varga_J%C3%A1nos_(lev%C3%A9lt%C3%A1ros))
 
Kategorio:Hungaraj arkivistoj
Kategorio:Hungaraj historiistoj
Kategorio:Hungaraj politikistoj
Kategorio:Hungaraj profesoroj
Kategorio:Hungaraj akademianoj
Kategorio:Budapeŝtanoj
10498 Bobgent

'*10498 *Bobgent'''* estas asteroido de la asteroida zono, malkovrita la 11-an de septembro 1986 de la usona astronomo Edward L. G. Bowell elde la Stacio Anderson Mesa de la Observatorio Lowell, sud-oriente de Flagstaff (Arizono, Usono).

## Nomo 
Ĝia nomo honoras *Robert Gent'', fervora amatoran astronomon kaj volontulo ĉe la Internacia Malluma-Ĉielo Asocio. Li estis oficiro pri kosmaj sistemoj de la Usona Aerarmeo kaj analizis la datumojn elde infraruĝaj  en geosinkrona orbito.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Edward L. G. Bowell
Kategorio:Astronomiaj objektoj malkovritaj en 1986
10499 Sarty

'*10499 *Sarty'''* estas tre malgranda, hela, asteroido de la asteroida zono, malkovrita la 7-an de septembro 1986 de la belga astronomo Henri Debehogne elde la Observatorio La Silla en Ĉilio.

## Nomo 
Ĝia nomo honoras la astronomon *Gordon Eric Sarty'', kiu lektoris pri fiziko, matematiko kaj statistiko ĉe la Universitato de Saskaĉevano. Li disvolvis magnetan resonancan bildigon uzeblan far'de kosmonaŭtoj en kosmo, studis la iksoradiajn duopajn stelojn per la kosma observatorio MOST (*Microvariability and Oscillations of Stars*) kaj kontribuis al la Centro de Saskatuno de la RASC.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Henri Debehogne
Kategorio:Astronomiaj objektoj malkovritaj en 1986
IJK 2015

eta|Emblemo de IJK 2015
eta|Komuna foto dum IJK 2015
La **71-a Internacia Junulara Kongreso** (IJK) de TEJO okazis de la 2-a ĝis la 9-a de aŭgusto 2015 en Wiesbaden, Germanio. La urbo estis elektita de la estraro de TEJO kiel la ununura kandidata urbo la .

En la sama jaro la 100-a Universala Kongreso de Esperanto okazas en Lillo, Francio.

## Programo 
Temo de la kongreso estas Tutmonda justeco: La kongresanoj intencas lumigi tiun temon el diversaj flankoj, interŝanĝi personajn opiniojn pri juĝa, lingva kaj socia justeco, kaj eldiskuti ĉu justeco entute ekzistas, kiel oni komprenu ĝin nuntempe kaj kiel eblas kontraŭstari maljustecon en la persona ĉiutaga vivo. Al la temo aludas ankaŭ la kongresa emblemo, kiu prezentiĝas kvazaŭ jurista pesilo, kun la litero "j" (por "junulara", sed ĉi-kuntekste ankaŭ por "justeca") en la centro.

Same grave, en la vespera kaj nokta programo la kongreso celas prezenti *"buntan mikson el diversaj landoj, stiloj kaj famecoj - specife por juna publiko"*. Respondecas pri la vespera programo Leo Sakaguchi (konata kiel DJ Leo) kaj Jonas Marx (Jonny M), kiujn la kongresa retejo entuziasme prezentas esti *"konataj en Esperantujo por neforgeseblaj etosoj en la tuta mondo, de Azio tra Eŭropo ĝis Sudameriko"*. Gravas al la organizantoj ke la kongresanoj ĝuu la *"koncertojn kun dancigaj ritmoj, tutplena ĝojo aŭ pensigaj tekstoj en la plej bona sona kvalito."*

## Organiza teamo 
Jen estas listo de organizantoj (alfabete ordigita):
* Julia Berndt - eksteraj rilatoj
* Walter Bruno - movada programo
* Lobo Fenris - kasisto
* Annika Förster - ĉeforganizantino
* Roĉjo Huurman - kunordigado de programo
* Romualda Jeziorowska - tema programo
* Tabea Maltry - eksteraj rilatoj
* Nicole Klünder - kinejo, kongresa libro
* Jonas Marx - vespera kaj nokta programo
* Johannes Mueller - ekskursoj
* Julia Noe - gufujo
* Arina Osipova - distra programo
* Emanuele Regano - administrado
* Alekĉjo Raymond - trinkejo
* Jarno Riefer - kasisto
* Dorota Rodzianko - administrado
* Leo Sakaguchi - loka kunordigado, vespera kaj nokta programo

## Informiga impakto 
Okazigo de IJK 2015 kaŭzis elsendon de informiga programero kadre de porinfana novaĵprogramo en germania televidkanalo *ZDF* je la 3-a de aŭgusto 2015. La televidkanalo post la elsendo publikigis ankaŭ informigan videon originalan kaj tradukitan en Esperanton en retejo de la programero. Krome aperis ankaŭ kelkaj novaĵartikoloj pri IJK kaj Esperanto en lokaj gazetoj.

## Referencoj 
## Vidu ankaŭ 
* UK 2015

## Eksteraj ligiloj 
*  (, ,  kaj )
* prezenta artikolo en la urba novaĵretejo *tv-wiesbaden.de* fine de julio 2015  ()
* "lingvo kiu ligas", germanlingva artikolo pri la kongreso fine de julio 2015 en la gazeto *Frankfurter Rundschau* ()


Kategorio:Esperanto-renkontiĝoj en 2015
Kategorio:Esperanto-renkontiĝoj en Germanio
71-a
Kategorio:Wiesbaden
Kategorio:2015 en Germanio
10500 Nishi-koen

'*10500 *Nishi-koen'''* estas asteroido de la asteroida zono, malkovrita la  de la japana astronomo Masahiro Koishikawa, elde la stacio "Ajaŝi" de la observatorio de Sendaj en gubernio Mijagi.

## Nomo 
Ĝi ŝuldas sian nomon al la parko *Niŝi-Koen'', kie troviĝis la observatorio de Sendaj, kiu celebris sian 50-jaran jubileon la . La observatorio estis movita proksimen de la stacio Ajaŝi en 2008

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Masahiro Koishikawa
Kategorio:Astronomiaj objektoj malkovritaj en 1987
Hermann von Mallinckrodt

**Hermann von MALLINKCKRODT** (naskiĝinta la 5-a de februaro 1821 en Minden, mortinta la 26-an de majo 1874 en Berlino) estis germana politikisto.[eta|Domo *Mallinckrodthof* en [Borchen|Nordborchen.]]

## Vivo 
Li studis juron en Berlino kaj Bonn kaj post tio ekdeĵoris en la ŝtata administrado. De 1850-51 li estis provizora ĉefurbestro de Erfurto, de 1859-60 helpanto en la Ministerio pri internaj aferoj, inter 1860-67 registara konsilisto en Düsseldorf, ekde 1867 en Merseburg kaj li retiriĝis en 1872.

Estante jam de 1852-63 deputito de la Dua ĉambro de la Prusa Landa Parlamento, li estis membro de la modera liberala partio. En 1867 li apartenis al la Nordgermana Asembleo kaj fariĝis en 1868 denove deputito de la Dua ĉambro.

## Opozicigvidanto katolika 
Nun li ekludis gravan rolon kiel kunfondinto kaj kondukanto de la katolika centro-partio. Ekde la eksplodo de la konflikto inter la ultramontanismaj, romfidelaj civitanoj kaj la prusa registaro lia ardo polemika pli kaj pli grandiĝis ĝis pasiega fanatikismo. Tiel li ekzemple anoncis la neŝanceligeblan reziston de la katolika civitanaro kontraŭ la Majaj leĝoj de 1873, 1874 kaj 1875. La tuton de la novaj evoluoj politikaj en Germanujo li taksis kiel sistemon nejustan kaj perfortan. La preferata celo de liaj atakoj estis Otto von Bismarck mem.

## Honorigoj 
Mallinckrodt iĝis honora civitano de Erfurto.

## Literaturo 
* Friedrich Gerhard Hohmann: *Hermann von Mallinckrodt.* En: Robert Stupperich (eld.): *Westfälische Lebensbilder.* Vol. 15, 1990, p. 195.
* *Mallinckrodt, Hermann von*, en: Bernd Haunfelder (eld.): *Reichstagsabgeordnete der Deutschen Zentrumspartei 1871–1933. Biographisches Handbuch und historische Photographien* (= Photodokumente zur Geschichte des Parlamentarismus und der politischen Parteien 4). Droste, Düsseldorf 1999, ISBN 3-7700-5223-4, p. 212.
* Conrad Mertens: *Die Todtenklage um Hermann von Mallinckrodt*. Paderborn 1880 (ULB Münster)
* Conrad Mertens: *Hermann von Mallinckrodt. Erinnerungen aus seinem Leben zu Nordborchen.* Paderborn 1874 (ULB Münster)

## Eksteraj ligiloj 
* Biografio sur la parlamenta retpaĝaro.
* Informoj kaj ligiloj pri la politikisto.
* Biografio ĉe NDB.

Kategorio:Homoj rilataj al Erfurto
Kategorio:Germanaj politikistoj
Kategorio:Katolikoj
Kategorio:Naskiĝintoj en 1821
Kategorio:Mortintoj en 1874
Burgo Altenwied

eta|450px|eta|burgo Altenwied
La **burgo Altenwied** estas malgranda spronburgo rande de la mezmontaro *Westerwald*. La burgo situas sur monto en la nuntempa teritorio de la komunumo Neustadt (Wied), urboparto Wied, en la distrikto Neuwied, germana federacia lando Rejnlando-Palatinato. Ĝi en la dua duono de la 12-a jarcento apartenis al loka nobela familio *von Landsberg*. Kiam la familia filino Mechthild edziniĝis al la grafo de Sayn ĉ. la jaro 1215, la burgo iĝis posedaĵo de la graflando Sayn, kvankam Mechthild tiam donacis ĝin al la elektoprinclando Kolonjo. 

## Eksteraj ligiloj 
* eta filma portretode la burgo kaj la apuda loĝloko *Wied* en la televida kanalo SWR, arkivigite en decembro 2013

Kategorio:Burgoj en Rejnlando-Palatinato